En novembro mi publikigis enketon pri Esperanto en Interreto. Por kolekti diversan gamon de opinioj, mi afiŝis mian enketon en Reddit, Fejsbuko kaj Tvitero. Ankaŭ mi retpoŝtis ĝin al miaj konatoj el la tuta mondo kaj petis, ke oni diskonigu ĝin. 86 homoj respondis al la enketo. Kompreneble, la enketo ne spegulas la opiniojn de ĉiuj esperantistoj, tamen ĝi donas utilan superrigardon pri la ĝenerala interrete konektita esperantistaro.
#000000
Robin van der Vliet estas kunordiganto de la grandega komunumo en Telegramo.
#000005
Richard (Evildea): Ne surprizas min, ke Vikipedio estas tiel elstare reprezentita. Sep jarojn antaŭe mi mem hazarde malkovris Esperanton per Vikipedio. Mi memoras, ke mi estis leganta artikolojn kaj sekvis ligilojn, kiam mi trafis artikolon pri internaciaj lingvoj. Baldaŭ poste mi trovis la unuan mencion pri Esperanto.
#000007
Chuck Smith: Estas iom nekredeble por mi, ke mia laboro pri Vikipedio en 2001 estis tiom fruktodona! Mi bedaŭras, ke multaj el la tradicia movado ne ĝuste komprenas la gravecon de Vikipedio, JuTubo kaj Reddit kaj ties influon al la junularo.
#000009
Robert Nielsen: Ankaŭ por mi, Vikipedio estas komprenebla elekto. Kiam mi volas lerni pri ia nova afero, mi kontrolas tie. Jutubo montras la gravecon de novaj medioj per kiuj junuloj informiĝas pri la mondo. Por mi la plej granda surprizo estas la graveco de Reddit, ĉar multaj esperantistoj ne konas ĉi tiun retejon.
#000011
Kiujn komunikilojn aŭ retejojn vi uzas por babili kun aliaj esperantistoj en Interreto?
#000017
Mi ofte frekventas la retejon Reddit kaj respondas al afiŝoj tie. Tamen mi ne konscias, ke aliaj tiom multe ŝatas ĝin. Surbaze de ĉi tiu rezulto, mi opinias ke movadaj aktivuloj devas pli atenti la utilecon de ĉi tiu retejo. Ĝi havas la unikan povon disvastigi novaĵon rapide kaj viruse inter esperantistoj el la tuta mondo.
#000019
Robin van der Vliet: Mi ĝojas pri la granda procentaĵo por Telegramo, kaj mi esperas, ke ĝi daŭre tiel kreskos estontece, mi ankoraŭ havas kelkajn planojn por ĝi.
#000022
Richard (Evildea): Plej surprizas min, ke retejoj de asocioj ankoraŭ grave rolas. Mi honeste neniam vizitas la retejojn de la lokaj asocioj. Mi povas trovi ĉion necesan per fejsbuko, Meetup aŭ Amikumu. Malgraŭ tio la enketo indikas, ke lokaj retejoj ankoraŭ gravas. Mi do konsilas, ke oni daŭrigu ĝisdatigi ilin.
#000024
Chuck Smith: Mi miras, ke tiom da esperantistoj uzas ! Mi iel havis la impreson, ke ĉio nuntempe okazas per Fejsbuko kaj retejoj de asocioj kiel en kiu ni listigas la eventojn de la sep Esperantaj grupoj en Berlino. Mi ankaŭ kompreneble ĝojas, ke oni uzas Amikumu ne nur por komuniki rete, sed ankaŭ por subteni eksterretan agadon kiel ni ja intencis de la komenco!
#000025
Kiujn retejojn pri la Esperanto-movado vi ofte uzas?
#000032
Richard (Evildea): La afero, kiu plej interesas min pri ĉi tiu rezulto, estas la manko de diverseco. Esperantistoj ŝajnas uzi tre malmultajn fontojn por konatiĝi kun la movado. Mi mem ĉiutage uzas Reddit kaj ankaŭ mi ofte kontrolas Liberan folion kaj la Ondon de Esperanto por pli detalaj informoj.
#000033
Se vi aŭskultas Esperantajn podkastojn, kiujn podkastojn vi aŭskultas?
#000043
Robin van der Vliet: Estas iom surprize, ke sufiĉe granda kvanto ne aŭskultas podkastojn. Sed mi fakte mem ankaŭ ne tiom ofte faras tion. Kelkfoje mi aŭskultas la podkaston kern.punkto.info, kiam certa temo aparte interesas min. Sed plej ofte mi aŭskultas Muzaikon, precipe fone kiam mi faras ion alian.
#000047
Klaku la supran bildeton por vidi la abonmanierojn
#000054
Mankas grava demando en la enketo: Kiun transnacian eventon en esperanto vi partoprenis pli ol unu fojon? (neniu, UK, IJK, SAT-kongreso, Somera Esperanto-Studado, NASK, aranghoj en Greziljono, La Kvinpetalo, Kultura Centro Esperantista...)
Interesus min al kiom da homoj proksimume estis sendita la peto pri la enketo. Se ghi estis dissendita tra retoj kiuj atingas dekmilojn da homoj kaj la resppondojn sendis nur 86, tiam tiu enketo neniel respegulas la veran staton.
Kiel oni havas rezulton je 0,50% aŭ 0,90%, kiam la respondintaro estas 86 homoj?
Dankon pro la senpagaj informoj
#000056
Interesus min al kiom da homoj proksimume estis sendita la peto pri la enketo. Se ghi estis dissendita tra retoj kiuj atingas dekmilojn da homoj kaj la resppondojn sendis nur 86, tiam tiu enketo neniel respegulas la veran staton.
#000058
Kiel oni havas rezulton je 0,50% aŭ 0,90%, kiam la respondintaro estas 86 homoj?
#000059
Demonstraj versioj de “La Ondo”
#000063